CELEX: 32020R1485
Language: hr
Date: 2020-10-12 00:00:00
Title: Uredba Vijeća (EU) 2020/1485 od 12. listopada 2020. o izmjeni Uredbe (EU) 2019/2236 o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u Sredozemnom i Crnome moru

16.10.2020   
               
               
                  HR
               
               
                  Službeni list Europske unije
               
               
                  L 343/3
               
            
         UREDBA VIJEĆA (EU) 2020/1485
         od 12. listopada 2020.
         o izmjeni Uredbe (EU) 2019/2236 o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u Sredozemnom i Crnome moru
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. stavak 3.,
         uzimajući u obzir prijedlog Europske komisije,
         budući da:
         
                     (1)
                  
                  
                     Uredbom Vijeća (EU) 2019/2236 (1) za 2020. utvrđuju se ribolovne mogućnosti koje se primjenjuju u Sredozemnom i Crnome moru za određene riblje stokove i skupine ribljih stokova.
                  
               
                     (2)
                  
                  
                     Višegodišnji plan za ribarstvo koje iskorištava pridnene stokove u zapadnom Sredozemnome moru („plan”) uspostavljen je Uredbom (EU) 2019/1022 Europskog parlamenta i Vijeća (2). Na temelju te uredbe ribolovne mogućnosti za dotične stokove trebalo bi utvrditi tako da se progresivno i postupno, ako je to moguće do 2020., a najkasnije 1. siječnja 2025., postigne ribolovna smrtnost na razini najvišeg održivog prinosa (MSY).
                  
               
                     (3)
                  
                  
                     U skladu s Uredbom (EU) 2019/1022 ribolovne mogućnosti trebalo bi izraziti kao najveći dopušteni ribolovni napor i utvrditi u skladu s režimom ribolovnog napora utvrđenim u toj uredbi. Svaka država članica trebala je izračunati osnovnu vrijednost za svaku skupinu ribolovnog napora ili zemljopisno potpodručje kao prosječni ribolovni napor izražen u obliku broja ribolovnih dana između 1. siječnja 2015. i 31. prosinca 2017. te pri tome u obzir uzeti samo plovila aktivna tijekom tog razdoblja. Države članice prijavile su svoje podatke o osnovnoj vrijednosti za ribolovni napor po segmentima flote i po ribolovnim danima.
                  
               
                     (4)
                  
                  
                     Tijekom postupka procjene osnovne vrijednosti za smanjenje ribolovnog napora Španjolska je utvrdila pogrešku u tehničkom izračunu upotrijebljenom za razdvajanje ribolovnih dana između obalnog ribolova i dubokog ribolova u slučaju izlazaka u ribolov u trajanju duljem od jednog dana.
                  
               
                     (5)
                  
                  
                     Stoga je potrebno izmijeniti izračun osnovne vrijednosti Španjolske u pogledu najvećeg dopuštenog ribolovnog napora u ribolovnim danima. Takva izmjena izračuna ne utječe ni na ukupni broj ribolovnih dana Španjolske ni na druge države članice koje provode plan. Međutim, takva je izmjena potrebna kako bi se izbjeglo odstupanje izvješća Španjolske o vlastitom ribolovnom naporu od količina ribolovnog napora utvrđenih u Uredbi (EU) 2019/2236.
                  
               
                     (6)
                  
                  
                     Uredbu (EU) 2019/2236 trebalo bi stoga na odgovarajući način izmijeniti.
                  
               
                     (7)
                  
                  
                     Zbog hitnosti ova bi Uredba trebala stupiti na snagu odmah nakon objave. Uredba (EU) 2019/2236 primjenjuje se od 1. siječnja 2020. Ova bi se Uredba također trebala primjenjivati od tog datuma. Takva retroaktivna primjena ne utječe na načela pravne sigurnosti i zaštite opravdanih očekivanja jer ribolovne mogućnosti za dotične skupine ribolovnog napora još nisu iscrpljene,
                  
               DONIJELO JE OVU UREDBU:
         
            Članak 1.
            Izmjena Uredbe (EU) 2019/2236
            U Prilogu I. Uredbi (EU) 2019/2236 odjeljak (a) zamjenjuje se sljedećim:
            
                        „(a)
                     
                     
                        Alboransko more, Balearski otoci, sjeverna Španjolska i Lionski zaljev (geografska potpodručja GFCM-a 1, 2, 5, 6 i 7)
                        
                                    Skupina stokova
                                 
                                 
                                    Duljina plovila preko svega
                                 
                                 
                                    Španjolska
                                 
                                 
                                    Francuska
                                 
                                 
                                    Italija
                                 
                                 
                                    Oznaka skupine ribolovnog napora
                                 
                              
                                    Trlja blatarica na geografskim potpodručjima GFCM-a 1, 5, 6 i 7; oslić na geografskim potpodručjima GFCM-a 1, 5, 6 i 7;
                                    ubinska kozica na geografskim potpodručjima GFCM-a 1, 5 i 6; škamp na geografskim potpodručjima 5 i 6.
                                 
                                 
                                    < 12 m
                                 
                                 
                                    2 260 
                                 
                                 
                                    0
                                 
                                 
                                    0
                                 
                                 
                                    EFF1/MED1_TR1
                                 
                              
                                    ≥ 12 m i < 18 m
                                 
                                 
                                    24 284 
                                 
                                 
                                    0
                                 
                                 
                                    0
                                 
                                 
                                    EFF1/MED1_TR2
                                 
                              
                                    ≥ 18 m i < 24 m
                                 
                                 
                                    45 563 
                                 
                                 
                                    5 144 
                                 
                                 
                                    0
                                 
                                 
                                    EFF1/MED1_TR3
                                 
                              
                                    ≥ 24 m
                                 
                                 
                                    16 047 
                                 
                                 
                                    6 258 
                                 
                                 
                                    0
                                 
                                 
                                    EFF1/MED1_TR4
                                 
                              
                                    Svijetlocrvena kozica na geografskim potpodručjima 1, 5, 6 i 7.
                                 
                                 
                                    < 12 m
                                 
                                 
                                    0
                                 
                                 
                                    0
                                 
                                 
                                    0
                                 
                                 
                                    EFF2/MED1_TR1
                                 
                              
                                    ≥ 12 m i < 18 m
                                 
                                 
                                    1 139 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR2
                                 
                              
                                    ≥ 18 m i < 24 m
                                 
                                 
                                    11 535 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR3
                                 
                              
                                    ≥ 24 m
                                 
                                 
                                    9 260 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR4”
                                 
                              
                  
         
            Članak 2.
            Ova Uredba stupa na snagu na dan objave u Službenom listu Europske unije.
            Primjenjuje se s učinkom od 1. siječnja 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Luxembourgu 12. listopada 2020.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  Uredba Vijeća (EU) 2019/2236 od 16. prosinca 2019. o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u Sredozemnom i Crnome moru (SL L 336, 30.12.2019., str. 14.).
         
            (2)  Uredba (EU) 2019/1022 Europskog parlamenta i Vijeća od 20. lipnja 2019. o uspostavi višegodišnjeg plana za ribarstvo koje iskorištava pridnene stokove u zapadnom Sredozemnome moru i izmjeni Uredbe (EU) br. 508/2014 (SL L 172, 26.6.2019., str. 1.).